hotchpotch/miracl-hf-unified huggingface dataset:
জঁ দ্যুজার্দাঁ
জঁ দ্যুজার্দাঁ (ফরাসি: Jean Dujardin; জন্ম ১৯ জুন১৯শে জুন ১৯৭২) হলেন একজন ফরাসি অভিনেতা ও পরিচালক। তিনি স্ট্যান্ড-আপ কৌতুকাভিনেতা হিসেবে তার কর্মজীবন শুরু করেন। পরবর্তীতে তিনি কয়েকটি টেলিভিশন অনুষ্ঠান ও চলচ্চিত্রে অতিথি চরিত্রে অভিনয় করেন। তিনি টেলিভিশন ধারাবাহিক "অঁ গার" ও "অঁ ফিল"-এ অভিনয় করে প্রসিদ্ধি অর্জন করেন এবং পরবর্তীতে "ব্রিস দ্য নিচ" ও মিশেল আজানাভিস্যুস পরিচালিত "ওএসএস ১১৭: কায়রো, নেস্ট অব স্পাইজ" ও এর অনুবর্তী পর্ব "ওএসএস ১১৭: লস্ট ইন রিও", এবং "৯৯ ফ্রঁস" চলচ্চিত্রে অভিনয় করে সফলতা অর্জন করেন।
দ্যুজার্দাঁ ২০১১ সালে একাধিক পুরস্কার বিজয়ী নির্বাক চলচ্চিত্র "দি আর্টিস্ট"-এ জর্জ ভালেন্তিন চরিত্রে অভিনয় করে আন্তর্জাতিক খ্যাতি অর্জন করেন। তার এই কাজের জন্য তিনি একাধিক পুরস্কার অর্জন করেন, যার মধ্যে রয়েছে শ্রেষ্ঠ অভিনেতা বিভাগে একাডেমি পুরস্কার, যা কোন ফরাসি অভিনেতার জন্য প্রথমবার; শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার; শ্রেষ্ঠ প্রধান চরিত্রে অভিনেতা বিভাগে বাফটা পুরস্কার, স্ক্রিন অ্যাক্টরস গিল্ড পুরস্কার ও শ্রেষ্ঠ অভিনেতা বিভাগে কান চলচ্চিত্র উৎসব পুরস্কার। এই দশকে তিনি মার্টিন স্কোরসেজির ব্ল্যাক কমেডিধর্মী "দ্য উলফ অব ওয়াল স্ট্রিট" (২০১৩) এবং জর্জ ক্লুনির ইতিহাস-আশ্রিত নাট্যধর্মী "দ্য মনুমেন্ট্‌স মেন" (২০১৪) চলচ্চিত্রে অভিনয় করেন।
ফ্রাংক বোরজেগি
ফ্রাংক বোরজেগি (ইংরেজি: Frank Borzage; জন্ম: ২৩শে এপ্রিল ১৮৯৪ – ১৯শে জুন ১৯৬২) ছিলেন একজন মার্কিন চলচ্চিত্র পরিচালক ও অভিনেতা। তিনি তার পরিচালিত "সেভেন্‌থ হেভেন" (১৯২৭), "স্ট্রিট অ্যাঞ্জেল" (১৯২৮), "ম্যান্‌স ক্যাসল" (১৯৩৩) ও "দ্য মর্টাল স্টর্ম" (১৯৪০) চলচ্চিত্রের জন্য সুপরিচিত। তিনি "সেভেন্‌থ হেভেন" ও "ব্যাড গার্ল" চলচ্চিত্র পরিচালনা করে দুবার শ্রেষ্ঠ পরিচালনার জন্য একাডেমি পুরস্কার অর্জন করেন।
জেনা রোলান্ডস
ভার্জিনিয়া ক্যাথরিন "জেনা" রোলান্ডস (ইংরেজি: Virginia Cathryn "Gena" Rowlands; জন্ম: ১৯শে জুন ১৯৩০) হলেন একজন মার্কিন অভিনেত্রী। ছয় দশক জুড়ে তার অভিনয় জীবনে তিনি চলচ্চিত্র, মঞ্চ ও টেলিভিশনে অভিনয় করেছেন। অভিনয়ের স্বীকৃতি হিসেবে তিনি ও একটি একাডেমি সম্মানসূচক পুরস্কার, চারটি এমি পুরস্কার ও দুটি গোল্ডেন গ্লোব পুরস্কার অর্জন করেছেন।
রোলান্ডস তার প্রয়াত স্বামী জন ক্যাসাভেটিজ পরিচালিত ১০টি চলচ্চিত্রে অভিনয় করেছেন, যার মধ্যে উল্লেখযোগ্য হল "আ ওম্যান আন্ডার দি ইনফ্লুয়েন্স" (১৯৭৪) ও "গ্লোরিয়া" (১৯৮০), যার জন্য তিনি দুবার শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন, এবং "ওপেনিং নাইট" (১৯৭৭), যার জন্য তিনি শ্রেষ্ঠ অভিনেত্রী বিভাগে রৌপ্য ভল্লুক অর্জন করেন।
রোলান্ডস ১৯৩০ সালের ১৯শে জুন মার্কিন যুক্তরাষ্ট্রের উইসকনসিন অঙ্গরাজ্যের ম্যাডিসন শহরে জন্মগ্রহণ করেন। তার পিতা এডউইন মারভিন রোলান্ডস ছিলেন একজন ব্যাংকার ও সরকারি নীতিনির্ধারক। তিনি উইসকনসিন প্রগ্রেসিভ পার্টির সদস্য ছিলেন। তিনি ওয়েলসীয় বংশোদ্ভূত। তার মাতা ম্যারি অ্যালেন (নিল) একজন গৃহিণী ছিলেন, তিনি পরবর্তীতে লেডি রোলান্ডস নামে মঞ্চে অভিনয় করতেন। জেনার এক ভাই ছিল, তার নাম ডেভিড রোলান্ডস।
রোলান্ডস ১৯৫৪ সালের ৯ই এপ্রিল চলচ্চিত্র পরিচালক জন ক্যাসাভেটিজের সাথে বিবাহ বন্ধনে আবদ্ধ হন। তারা কার্নেগি হলের আমেরিকান একাডেমি অব ড্রামাটিক আর্টের শিক্ষার্থী থাকাকালীন একে অপরের সাথে পরিচিত হন। তাদের তিন সন্তান জন্মগ্রহণ করে। তারা হলেন নিক ক্যাসাভেটিজ, আলেকজান্ড্রা ক্যাসাভেটিজ ও জো ক্যাসাভেটিজ। জন ক্যাসাভেটিজ ১৯৮৯ সালের ৩রা ফেব্রুয়ারি মারা যান। পরবর্তীতে ২০১২ সালে রোলান্ডস ব্যবসায়ী রবার্ট ফরেস্টকে বিয়ে করেন।
রায়
রায় (English - Ray / Roy) বঙ্গ বা বাংলার একটি সাধারণ হিন্দু বাঙালি পদবী অথবা উপাধী।যা বাঙালি বইদ্য বা বৈদ্য জাতি সহ ব্রাহ্মণ এবং কায়স্থ জাতির মানুষের মধ্যে পাওয়া যায়।
মার্টিন ল্যান্ডাউ
মার্টিন জেমস ল্যান্ডাউ (ইংরেজি: Martin James Landau; ২০শে জুন ১৯২৮ - ১৫ই জুলাই ২০১৭) ছিলেন একজন মার্কিন অভিনেতা, অভিনয়ের কোচ, প্রযোজক ও সম্পাদকীয় কার্টুনিস্ট। ১৯৫০-এর দশক থেকে তিনি চলচ্চিত্রে অভিনয় শুরু করেন। অভিনয়ের স্বীকৃতি হিসেবে তিনি একটি একাডেমি পুরস্কার, দুটি গোল্ডেন গ্লোব পুরস্কার ও একটি স্ক্রিন অ্যাক্টরস গিল্ড পুরস্কার অর্জন করেন।
প্র্যাট ইনস্টিটিউটে পড়াশুনার পর তিনি অ্যাক্টরস স্টুডিওতে লি স্ট্রাসবার্গ, এলিয়া কাজান ও হ্যারল্ড ক্লুরম্যানের অধীনে অভিনয়ের প্রশিক্ষণ গ্রহণ করেন। ১৯৫৭ সালে "মিডল অব দ্য নাইট" মঞ্চনাটক দিয়ে তার ব্রডওয়ে মঞ্চে অভিষেক হয়। তার অভিনীত প্রথম আলোচিত চলচ্চিত্র হল অ্যালফ্রেড হিচককের "নর্থ বাই নর্থওয়েস্ট" (১৯৫৯)। পরবর্তীতে তিনি নিয়মিত "" টেলিভিশন ধারাবাহিক অভিনয় করেন, এবং এই কাজের জন্য তিনি কয়েকটি এমি পুরস্কার ও গোল্ডেন গ্লোব পুরস্কারের মনোনয়ন লাভ করেন।
ল্যান্ডাউ "" (১৯৮৮) চলচ্চিত্রে অভিনয় করে তার প্রথম গোল্ডেন গ্লোব পুরস্কার অর্জন করেন এবং প্রথম একাডেমি পুরস্কারের মনোনয়ন লাভ করেন। "ক্রাইমস্‌ অ্যান্ড মিসডেমিনরস্‌" (১৯৮৯) চলচ্চিত্রে অভিনয় করে তিনি তার দ্বিতীয় একাডেমি পুরস্কারের মনোনয়ন পান। "এড উড" (১৯৯৪) চলচ্চিত্রে বেলা লুগসি চরিত্রে অভিনয় করে তার প্রথম একাডেমি পুরস্কার, দ্বিতীয় গোল্ডেন গ্লোব পুরস্কার এবং প্রথম স্ক্রিন অ্যাক্টরস গিল্ড পুরস্কার অর্জন করেন। তিনি ২০১৭ সালে মৃত্যুর পূর্ব পর্যন্ত চলচ্চিত্র ও টেলিভিশনে কাজ চালিয়ে যান এবং অ্যাক্টরস স্টুডিওর হলিউড শাখায় যোগ দেন।
বাংলাদেশী মসলার তালিকা
বাংলাদেশী মসলায় অন্তুর্ভুক্ত আছে বিভিন্ন ধরনের মসলা যেগুলো দক্ষিণ ও দক্ষিণ-পূর্ব এশিয়ায় জন্মে। অনেক মসলা অন্তর্ভুক্ত আছে যেগুলোর উৎপত্তিস্থল এ দেশ নয় বরং অন্য কোন অঞ্চল হলেও বিভিন্ন সময়ে সেগুলো এ অঞ্চলের সমভাবাপন্ন জলবায়ু এলাকায় আনা হয়েছিল এবং এখন স্থানীয় ভাবে চাষ করা হয় শতাব্দীর পর শতাব্দী ধরে।
৭
স্বপ্নেই মিথ্যা জাগরণ
স্বপ্নেই মিথ্যা জাগরণ একটি প্রাণবন্ত এবং বিশ্বাসযোগ্য স্বপ্ন যেখানে কর্তা মনে করেন সে ঘুম থেকে জেগে গেছে কিন্তু বাস্তবে স্বপ্ন দেখছেন। এরুপ মিথ্যা জাগরণের পরে কর্তা স্বপ্নের মধ্যেই দৈনন্দিন কাজ যেমনঃ রান্না, পরিষ্কার করা, খাওয়া-দাওয়া এবং শৌচাগার ব্যবহার করার মত কাজ করে। এসময় কর্তা হয়তো স্বপ্নে শৌচাগার ব্যবহার করছে, কিন্তু বাস্তবে তিনি বিছানা আদ্র করার মত কাজ করে ফেলে। ঘুমের মধ্যে বিছানা ভিজানোর এটা একটা কারণ হতে পারে।
লুসিড স্বপ্ন (এ জাতীয় স্বপ্ন দেখার সময়, স্বপ্নদ্রষ্টা জাগ্রত থাকে এবং বুঝতে পারে, সে স্বপ্ন দেখছে) দেখার পরবর্তী ধাপে মানুষ স্বপ্নের মধ্যেই সজাগ হতে পারে। বিশেষ করে, লুসিড স্বপ্নের পরবর্তী ধাপে যদি মানুষ স্বপ্নের মধ্যেই জাগ্রত হয়, তবে এ পর্যায়টিকে "প্রাক লুসিডীয় স্বপ্ন", বলে। এপর্যায়ে স্বপ্ন দ্রষ্টা বুঝতে পারে না, সে কী জেগে আছে, না ঘুমানো অবস্থায় স্বপ্ন দেখছে। হার্ভার্ডের মনস্তত্ত্ববিদ ডেইরড্রে ব্যারেট ২০০ জন মানুষের কাছ থেকে ২০০০ স্বপ্নকে পরীক্ষণ করে তিনি বলেন, মিথ্যা জাগরণ এবং লুসিডীয় স্বপ্ন একই স্বপ্নের ভিতর যুগপৎভাবে অথবা একই রাতে ভিন্ন ভিন্ন স্বপ্নের মধ্যে ঘটতে পারে।
মিথ্যা জাগরণ আরেকটি প্রকরণ হলো এর ধারাবাহিকতা। এই ধারাবাহিকতায় কর্তা ভাবে সে জেগে আছে, কিন্তু বাস্তবে সে নিদ্রাচ্ছন্ন থাকে। তার মস্তিষ্ক তাকে এমনভাবে উদ্দীপ্ত করে, যাতে সে ভাবে জেগে আছে। এই অবস্থায় সে যেসব কাজ করে, তা অনিচ্ছাকৃতভাবেই করে। এই ধরনের কাজকে অবচেতনভাবে করা কাজের সাথে তুলনা করা হয়।
কিছু সুনির্দিষ্ট বিষয় এসময় বাস্তবায়িত করা যায় না। যেমনঃ দেয়ালে রঙ করা অথবা কথা বলা কঠিন হয়ে পরে, কঠিন হয়ে পরে কোনো কিছু পড়া (লুসিড স্বপ্নে কোনো কিছু পড়া কার্যত অসম্ভব)।
একই ঘুমে ভিতরেই স্বপ্নে মিথ্যা জাগরণ বারবার হতে পারে। কর্তা হয়তো ঘুমাতে ঘুমাতেই স্বপ্ন দেখছে যে, সে জেগেছে, প্রাতঃরাশ করছে, মুখ ধৌত করছে, নিয়মিত কাজ করতে করতেই আবার বিছানা থেকে ঘুম ভেঙে জেগে উঠলো (বাস্তবে তখনো ঘুমাচ্ছে)। পুনরায় সে প্রাতঃরাশ সহ দৈনন্দিন কাজ শুরু করলো। এটাকেই স্বপ্নের মধ্যে মিথ্যা জাগরণের পুনরাবৃত্ত বলে। বার্ট্রান্ড রাসেল দাবী করেছেন, তিনি সাধারণ সংজ্ঞাহীন অবস্থায় এরকম মিথ্যা জাগরণের ঘটনা প্রায় একশতের মত অনুভব করেছেন।
অলিম্পিয়া ডুকাকিস
অলিম্পিয়া ডুকাকিস (ইংরেজি: Olympia Dukakis; জন্ম: ২০শে জুন ১৯৩১) হলেন একজন গ্রিক মার্কিন অভিনেত্রী। তিনি মঞ্চনাটকে অভিনয় দিয়ে তার কর্মজীবন শুরু করেন। ১৯৬৩ সালে তিনি অফ-ব্রডওয়ে মঞ্চে "ম্যান ইকুয়ালস ম্যান" নাটকে অভিনয় করে শ্রেষ্ঠ অভিনেত্রী বিভাগে ওবিই পুরস্কার লাভ করেন। পরবর্তীতে তিনি চলচ্চিত্রে অভিনয় শুরু করেন। ১৯৮৭ সালে তিনি "মুনস্ট্রাক" চলচ্চিত্রে তার অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন এবং বাফটা পুরস্কারের মনোনয়ন লাভ করেন। তিনি "সিনতারা" (১৯৯২) মিনি ধারাবাহিকে অভিনয় করে অপর একটি গোল্ডেন গ্লোব পুরস্কারে মনোনীত হন এবং "লাকি ডে", "মোর টেলস অব দ্য সিটি", ও "জোন অব আর্ক" মিনি ধারাবাহিকে অভিনয় করে এমি পুরস্কারের মনোনয়ন লাভ করেন।
ডুকাকিস ১৯৩১ সালের ২০শে জুন মার্কিন যুক্তরাষ্ট্রের ম্যাসাচুসেট্‌স অঙ্গরাজ্যের লোওয়েল শহরে জন্মগ্রহণ করেন। তার পিতা কনস্টান্টিন এস. ডুকাকিস এবং মাতা আলেকজান্ড্রা (জন্ম: ক্রিস্টস)। তার পিতামাতা দুজনেই গ্রিক অভিবাসী। তার পিতা ১৯১২ সালে তুরস্ক থেকে এবং তার মাতা ১৯০৭ সালে পেলেপোনিজ থেকে মার্কিন যুক্তরাষ্ট্রে আসেন। তার পিতামাতা দুজনেই রাজনীতির সাথে জড়িত ছিলেন। তার পিতা প্রথম জীবনে সমাজতান্ত্রিক ছিলেন, এবং শেষ জীবনে রিপাবলিকান দলের রাজনীতি করেছেন। তার মাতা সর্বদাই ডেমোক্র্যাটদের অনুসারী ছিলেন। তার এক ভাই রয়েছে, তার নাম অ্যাপোলো। তিনি একজন মঞ্চ পরিচালক ও অভিনেতা। তার চাচাতো ভাই মাইকেল ডুকাকিস ছিলেন ম্যাসাচুসেট্‌সের গভর্নর এবং ১৯৮৮ সালের মার্কিন যুক্তরাষ্ট্রের রাষ্ট্রপতি নির্বাচনে ডেমোক্র্যাটিক দলের প্রার্থী।
ডুকাকিস ম্যাসাচুসেট্‌সের আর্লিংটনের আর্লিংটন হাই স্কুলে পড়াশুনা করেন। শৈশব থেকে তিনি বিভিন্ন ধরনের খেলাধুলা, যেমন - বাস্কেটবল, ফিল্ড হকি, টেনিস, ও বন্দুক চালনার সাথে জড়িত ছিলেন এবং ভাবতেন তিনি একজন অ্যাথলেট হবেন। তিনি ১৯ বছর বয়স থেকে টানা তিনবার ফেন্সিং খেলায় নিউ ইংল্যান্ড চ্যাম্পিয়ন ছিলেন। ১৯৫০-এর দশকের শেষের দিকে তিনি অভিনয় বিষয়ে পড়াশুনা করার জন্য বোস্টন বিশ্ববিদ্যালয়ে ভর্তি হন। তিনি সেখান থেকে বিএফএ ও এমএফএ ডিগ্রি অর্জন করেন।
ডুকাকিস ১৯৮৭ সালে প্রণয়ধর্মী হাস্যরসাত্মক চলচ্চিত্র "মুনস্ট্রাক"-এ শের অভিনীত চরিত্রের মায়ের ভূমিকায় অভিনয় করেন। এই কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন এবং বাফটা পুরস্কারের মনোনয়ন লাভ করেন। ১৯৮৯ সালে তিনি নরমান জিউসন পরিচালিত "স্টিল ম্যাগনোলিয়াস" চলচ্চিত্রে অভিনয় করেন। এতে তাকে শার্লি ম্যাকলেইন ও স্যালি ফিল্ডের সাথে কাজ করতে দেখা যায়। একই বছর তিনি "লুক হুজ টকিং" ও "ড্যাড" চলচ্চিত্রে মাতৃস্থানীয় ভূমিকায় অভিনয় করেন। এই তিনটি ছবিই হিট তকমা লাভ করে।
ডুকাকিস ১৯৬২ সালে অভিনেতা লুই জরিখকে বিয়ে করেন। জরিখ ২০১৮ সালের ৩০শে জানুয়ারি মারা যান। তাদের এক কন্যা ক্রিস্টিনা এবং দুই পুত্র পিটার ও স্টিফান। তার আত্মজীবনী "আস্ক মি অ্যাগেইন টুমরো: আ লাইফ ইন প্রোগ্রেস" ২০০৩ সালে হারপার কলিন্স থেকে প্রকাশিত হয়।
বাঙালি মসলা এবং সেগুলোর ইংরেজি নাম
বাংলা বলতে বাংলাদেশ ও ভারতের পশ্চিমবঙ্গকে বুঝানো হয়, যার মানুষেরা খুবই ভোজনপ্রিয়। বাংলায় ব্যবহৃত মসলা সমুহের বাংলা ও ইংরেজি নামের তালিকা :-
তপন বিধানসভা কেন্দ্র
তপন (বিধানসভা কেন্দ্র) ভারতীয় রাজ্য পশ্চিমবঙ্গের দক্ষিণ দিনাজপুর জেলার একটি বিধানসভা কেন্দ্র। এই কেন্দ্রটি এসটি এর জন্য সংরক্ষিত। 
ভারতের সীমানা পুনর্নির্ধারণ কমিশনের নির্দেশিকা অনুসারে, ৪০ নং তপন (এসটি)বিধানসভা কেন্দ্রটি দ্বীপখান্ডা, গোফানগর, হারসুরা, মালঞ্চ এবং তপন চন্ডীপুর গ্রাম পঞ্চায়েত গুলি তপন সমষ্টি উন্নয়ন ব্লক এবং বোয়ালদার, চকভৃগু, জলঘর, বোল্লা, ডাঙা, গোপালবাটি, নজিরপুর এবং পাটিরাম গ্রাম পঞ্চায়েত গুলি বালুরঘাট সমষ্টি উন্নয়ন ব্লক এর অন্তর্গত।
তপন (এসটি)বিধানসভা কেন্দ্রটি ৬ নং বালুরঘাট লোকসভা কেন্দ্রের অন্তর্গত।
২০১১ সালের নির্বাচনে, তৃণমূল কংগ্রেসের বাচ্চু হাঁসদা আরএসপি'র তার নিকটতম প্রতিদ্বন্দ্বী খারা সোরেনকে পরাজিত করেন।
১৯৮২ থেকে ২০০৬ সাল পর্যন্ত আরএসপি খারা সোরেন তপন (এসটি) কেন্দ্র থেকে ছয় বার জয়লাভ করেছিলেন, তার নিকটতম প্রতিদ্বন্দ্বী ২০০৬ সালে বিজেপি এর কলম্বাস তিরকে কে, ২০০১ সালে তৃণমূল কংগ্রেস অনন্য উরুকে, ১৯৯৬ এবং ১৯৯১ সালে কংগ্রেসের লক্ষীরাম হেমব্রমকে, ১৯৮৭ সালে কংগ্রেসের জাপান ভোনাজালাকে এবং ১৯৮২ সালে কংগ্রেসের জাপান হাসদাকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৭৭ সালে আরএসপি'র নাথেনিয়াল মুর্মু কংগ্রেসের সেবাস্টিয়ান টুডুকে পরাজিত করেন।
১৯৭২ এবং ১৯৭১ সালে কংগ্রেস পট্রাশ হেমব্রাম জয়ী হন। ১৯৬৯, ১৯৬৭ এবং ১৯৬২ সালে আরএসপি/ নির্দল নাথেনিয়াল মুর্মু জয়ী হন। ১৯৬২ সালের আগে তপন কেন্দ্রটি ছিল না।
ইস্তেখারার নামাজ
ইস্তেখারা শব্দের আভিধানিক অর্থ হলো, কোন জিনিসের ক্ষেত্রে কল্যাণ কামনা করা। সালাতুল ইস্তেখারা হলো, আল্লাহর নিকট কোন জিনিসের ক্ষেত্রে কল্যাণ কামনা করা। এই নামাজটির নিয়ম হলো, দুই রাকাত নামাজ পড়বে তারপর নামাজ শেষে আল্লাহর প্রশংসা করবে অর্থা আল্লাহর হামদ পড়বে তারপর রাসুলে কারীম (সাল্লাল্লাহু আলাহি ওয়া সাল্লাম) এর উপর দরূদ পড়বে। তারপর একটি দোয়া পড়বে যেটা নিম্নে দেওয়া হয়েছে।
ওলামায়ে কেরাম একমত যে, ইস্তিখারার নামাজ সুন্নাত। তার দলীল নিম্নের বোখারীর হাদীস
হযরত জাবের ইবনে আবদুল্লাহ (রা) থেকে বর্ণিত। তিনি বলেন, রাসূল (সাঃ) আমাদিগকে আমাদের কাজকর্মের ব্যাপারে ইস্তিখারা করিবার তরীকা এরুপ গুরুত্বসহকারে শিক্ষা দিতেন যেরুপ গুরুত্ব সহকারে আমাদিগকে কুরআন মজীদের কোন সূরা শিক্ষা দিতেন। তিনি বলতেন, যখন তোমাদের কেহ কোন কাজ করিবার ইচ্ছা করে (আর সে উহার পরিণতি সম্পর্কে চিন্তিত হয়, তখন তাহার এইভাবে ইস্তেখারা করা উচিত যে,) সে প্রথমে দুই রাকাত নফল নামাজ আদায় করবে, এরপর এইভাবে দোয়া করবে –إِذَا هَمَّ أَحَدُكُمْ بِالأَمْرِ فَلْيَرْكَعْ رَكْعَتَيْنِ مِنْ غَيْرِ الْفَرِيضَةِ ثُمَّ لِيَقُلْ اللَّهُمَّ إِنِّي أَسْتَخِيرُكَ بِعِلْمِكَ وَأَسْتَقْدِرُكَ بِقُدْرَتِكَ وَأَسْأَلُكَ مِنْ فَضْلِكَ العظيم، فَإِنَّكَ تَقْدِرُ وَلا أَقْدِرُ وَتَعْلَمُ وَلا أَعْلَمُ وَأَنْتَ عَلامُ الْغُيُوبِ اللَّهُمَّ فَإِنْ كُنْتَ تَعْلَمُ هَذَا الأَمْرَ ثُمَّ تُسَمِّيهِ بِعَيْنِهِ خَيْرًا لِي فِي عَاجِلِ أَمْرِي وَآجِلِهِ قَالَ أَوْ فِي دِينِي وَمَعَاشِي وَعَاقِبَةِ أَمْرِي فَاقْدُرْهُ لِي وَيَسِّرْهُ لِي ثُمَّ بَارِكْ لِي فِيهِ اللَّهُمَّ وَإِنْ كُنْتَ تَعْلَمُ أَنَّهُ شَرٌّ لِي فِي دِينِي وَمَعَاشِي وَعَاقِبَةِ أَمْرِي أَوْ قَالَ فِي عَاجِلِ أَمْرِي وَآجِلِهِ فَاصْرِفْنِي عَنْهُ [ واصرفه عني ] وَاقْدُرْ لِي الْخَيْرَ অর্থ: হে আ্ল্লাহ, আমি আপনার কাছে আপনার ইলমের মাধ্যমে কল্যাণ কামনা করি, আপনার কুদরত দ্বারা শক্তি চাই, এবং আপনার নিকট আপনার মহান অনুগ্রহ প্রার্থনা করি । কেননা আপনি প্রত্যেক কাজের কুদরত ও ক্ষমতা রাখেন আর আমি কোন কাজের ক্ষমতা রাখি না । আপনি সবকিছু জানেন, আর আমি কিছুই জানি না এবং আপনিই সমস্ত গোপন বিষয়কে অতি উত্তমরুপে জানেন । আয় আল্লাহ, যদি আপনার এলেম অনুযায়ী এই কাজ আমার দ্বীন, আমার দুনিয়া ও পরিণতি হিসাবে আমার জন্য কল্যাণকর হয় তবে উহা আমার জন্য নির্ধারিত করিয় দিন এবং সহজ করিয়া দিন, অত:পর উহার মধ্যে আমার জন্য বরকতও দান করুন । আর যদি আপনার এলেম অনুযায়ী এই কাজ আমার দ্বীন, আমার দুনিয়া ও পরিণতি হিসাবে আমার জন্য কল্যাণকর না হয় তবে এই কাজকে আমার নিকট হইতে পৃথক রাখুন এবং আমাকে উহা হইতে বিরত রাখুন এবং যেখানে যে কাজেই আমরা জন্য কল্যাণ থাকে তাহা আমাকে নসীব করুন । অত:পর আমাকে সেই কাজের উপর সন্ত্তষ্ট নিশ্চিন্ত করিয়া দিন । বর্ণনাকারী বলেন, রাসূলুল্লাহ সাল্লাল্লাহু আলাইহি ওয়াসাল্লাম ইহাও এরশাদ করিয়াছেন যে, দোয়ার মধ্যে নিজের প্রয়োজনের নাম লইবে । অধিকাংশ মানুষ এটা ধারণা করে যে, ইস্তেখারার নামাজের পর তাকে স্বপ্ন দেখানো হবে এবং সে সঠিকপথ নির্দেশিত হবে। এটি একটি প্রচলিত ভুল। তার উচিত হবে কোন একটই সিদ্ধান্তকে অগ্রগণ্য করে তারপর বিষয়টিকে আল্লাহর উপর সোপর্দ করা। মহান আল্লাহ তায়ালা বলেন, যখন তোমরা কোন বিষয়ে দৃঢ ইচ্ছা করবে তখন আল্লাহর উপর নির্ভর করবে। -আয়াতঅতএব এরপর কোন বিষয় যদি তিনি সহজ করে দেন তাহলে সেটা ঠিক আছে আর যদি তা না হয় তাহলে এটা আল্লাহর ইচ্ছা ব্যতিত অন্য কিছু নয়।
এসবের ক্ষেত্রে ইস্তেখারার ব্যপারে সুন্নাহ রয়েছে। তবে সবার প্রথমে প্রয়োজন উসিলার ব্যবহার। অর্থাৎ নিজের সাধ্যানুযায়ী চেষ্টা করার পর বাকীটা আল্লাহর হাও্যালায় দিয়ে দেওয়া।
২০১৮ ফিফা বিশ্বকাপ পরিসংখ্যান
নিম্নে ২০১৮ সালের ১৪ই জুন হতে ১৫ই জুলাই পর্যন্ত রাশিয়ায় অনুষ্ঠিত ২০১৮ ফিফা বিশ্বকাপের পরিসংখ্যান উল্লেখ করা হলো।
এখানে পেনাল্টি শুট-আউটে করা গোলগুলো পরিগণিত হয়নি এবং পেনাল্টি শুট-আউটে বিজয়ী নির্ধারিত ম্যাচগুলো ড্র হিসেবে গণ্য করা হয়েছে।
প্রোটন-প্রোটন চক্র
সূর্যসম ভরবিশিষ্ট তারাদের ক্ষেত্রে যে প্রক্রিয়ায় শক্তি উৎপন্ন হয়, তার নাম প্রোটন প্রোটন চক্র।
প্রোটন + প্রোটন ---- ডিউটারন + পজিট্রন + নিউট্রিনো
ডিউটারন + প্রোটন –-- হিলিয়াম ৩ + গামারশ্মি
হিলিয়াম ৩ + হিলিয়াম ৩ –-- হিলিয়াম ৪ +প্রোটন + প্রোটন
এখানে একটি মজার ব্যাপার ঘটে হাউড্রোজেনের ভর ১.০০৭৯৭ একক, ফলে চারটি হাইড্রোজেনের মোট ভর দাড়ায় ৪.০৩১৮৮ একক। অথচ, একটি হিলিয়ামের ভর ৪.০০২৬ একক। তাহরে বাকী ভর যায় কোথায়? এখানে আসন্ন ভর গ্রহণ না করে প্রকৃত ভর ধরা হয়েছে এবং গোলমালটা চোখে পড়েছে অতিরিক্ত এই ০.০২৯২৮ একক ভর সম্পূর্ণ শক্তিতে পরিণত হয় এবং শক্তির পরিমাণ
আইনস্টাইনের বিখ্যাত ভর-শক্তি সমীকরণ Ε=mc^2 সমীকরণ দ্বারা নির্ণয় করা যায়। সূর্যের ক্ষেত্রে প্রতি সেকেন্ডে ৬৭ কোটি টন হাইড্রোজেন পুড়ে যায় এবং প্রতি সেকেন্ডে ৪০ লক্ষটন পদার্থ বিশুদ্ধ শক্তিতে পরিণত হচ্ছে।
কার্বন-কার্বন চক্র
সূর্যের চেয়ে বেশী ভরের তারাদের ক্ষেত্রে কেন্দ্রীণ মিথস্ক্রিয়া যে প্রক্রিয়ায় হয়, তাকে কার্বন-কার্বন চক্র বলে।
কার্বন ১২ plus প্রোটন --- নাইট্রোজেন ১২ plus গামারশ্মি --- কার্বন ১৩ plus পজিট্রন plus নিউট্রিনো
কার্বন ১৩ + প্রোটন --- নাইট্রোজেন ১৪ + গামারশ্মি
নাইট্রোজন ১৪ + প্রোটন ---- অক্সিজেন ১৫ + পজিট্রন + নিউট্রিনো –-- নাইট্রোজেন ১৫ + পজিট্রন + নিউট্রিনো
নাইট্রোজেন ১৫ + প্রোটন --- কার্বন ১২ + হিলিয়াম ৪
এখানে, কার্বন, নাইট্রোজেন ও অক্সিজেন প্রভাবক হিসেবে কাজ করে। অর্থাৎ বিক্রিয়া চালানোর জন্য এরা অপরিহার্য, কিন্তু এরা নিজেরা বিক্রিয়ায় ব্যবহৃত হয় না। যেমন কার্বন চক্রে ১ম ধাপে৪ বিক্রিয়া শুরু করার জন্য কার্বনের কেন্ত্রীণ প্রয়োজন। আবার, শেষধাপে হিলিয়ামের সাথে এই কার্বন বেরিয়ে আসে। কাজেই মোটের উপর কার্বন পরমাণু বিক্রিয়ায় অংশ নেয় ঠিকই কিন্তু নিজেকে বিলিয়ে দেয় না।
কার্বন চক্র, প্রোটন চক্রের তুলনায় জটিলতার কিন্তু মোটের উপর ৪টি প্রোটন উপরোক্ত নিউক্লিয়ার বিক্রিয়ায় একটি হিলিয়াম গঠিত হয়। কাজেই নক্ষত্রের মক্তির জন্য যে ফিউশন বিক্রিয়া প্রয়োজন তা দু’টি চক্রের সাহায্যে ধাপে ধাপে সম্পূন্ন করা যায়। নিম্নভর তারাদের জন্য প্রোটন চক্র কিন্তু ভারী তারাদের জন্য কার্বন চক্র।
১৯৭০ ফিফা বিশ্বকাপ
১৯৭০ ফিফা বিশ্বকাপ হচ্ছে বিশ্ব পুরুষ ফুটবল প্রতিযোগিতার নবম সংস্করণ। এটি মেক্সিকো-তে আয়োজিত হয়। ব্রাজিল তৃতীয়বারের মতো বিশ্ব চ্যাম্পিয়ন হয়।
গঙ্গারামপুর বিধানসভা কেন্দ্র
গঙ্গারামপুর (বিধানসভা কেন্দ্র) ভারতীয় রাজ্য পশ্চিমবঙ্গের দক্ষিণ দিনাজপুর জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ৪১ নং গঙ্গারামপুর (এসসি)বিধানসভা কেন্দ্রটি গঙ্গারামপুর পৌরসভা, বেলবাড়ি-১, দামদামা, গঙ্গারামপুর এবং নন্দনপুর গ্রাম পঞ্চায়েত গুলি গঙ্গারামপুর সমষ্টি উন্নয়ন ব্লক এবং আজমতপুর, অউটিনা, গুরাইল, হজরতপুর, রামচন্দ্রপুর এবং রামপাড়া চেঞ্চরা গ্রাম পঞ্চায়েত গুলি তপন সমষ্টি উন্নয়ন ব্লক এর অন্তর্গত।
গঙ্গারামপুর (এসসি)বিধানসভা কেন্দ্রটি ৬ নং বালুরঘাট লোকসভা কেন্দ্রের অন্তর্গত।
২০১১ সালের নির্বাচনে, তৃণমূল কংগ্রেসের সত্যেন্দ্রনাথ রায় তার নিকটবর্তী প্রতিদ্বন্দ্বী সিপিআই (এম) -এর নন্দলাল হাজরাকে পরাজিত করেন।
২০০৬ এবং ২০০১ সালে রাজ্য বিধানসভা নির্বাচনে, সিপিআই (এম) -এর নারায়ণ বিশ্বাস তার নিকটতম প্রতিদ্বন্দ্বী তৃণমূল কংগ্রেসের বিপ্লব মিত্রকে পরাজিত করে গঙ্গারামপুর কেন্দ্র থেকে জয়লাভ করেছিলেন। ১৯৯৬ সালে সিপিআই (এম) -এর মিনতি ঘোষ বিজেপি'র আশিষ মজুমদারকে, ১৯৯১ সালে কংগ্রেসের বিপ্লব মিত্রকে এবং ১৯৮৭ সালে কংগ্রেসের আহমেদ মসলিহউদ্দিনকে পরাজিত করেন। ১৯৮২ সালে আইসিএসের আহমেদ মসলিহউদ্দিন সিপিআই (এম) -এর অরবিন্দ চক্রবর্তীকে পরাজিত করেন। ১৯৭৭ সালে সিপিআই (এম) -এর অরবিন্দ সরকার কংগ্রেসের আহমেদ মসলিহউদ্দিনকে পরাজিত করেন।
১৯৭২ এবং ১৯৭১ সালে কংগ্রেসের আহমেদ মসলিহউদ্দিন জয়ী হন। ১৯৬৯ সালে সিপিআই (এম) -এর অরবিন্দ সরকার জয়ী হন। ১৯৬৭ সালে কংগ্রেসের কে. সায়েদ জয়ী হন। ১৯৬২ সালে সিপিআই এর মঙ্গলা কিশকু জয়ী হন। ১৯৫৭ সালে গঙ্গারামপুর একটি যৌথ আসন ছিল, কংগ্রেসের লক্ষণ চন্দ্র হাঁসদা এবং সতিন্দ্রনাথ বসু উভয়েই জয়ী হন। ১৯৫১ সালে স্বাধীন ভারতের প্রথম নির্বাচনে কংগ্রেসের সতিন্দ্রনাথ বসু জয়ী হন।
শিনতারো কাতসু
শিনতারো কাতসু (জাপানি: 勝 新太郎, হেপবার্ন: Katsu Shintarō, ২৯শে নভেম্বর ১৯৩১ - ২১শে জুন ১৯৯৭) ছিলেন একজন জাপানি অভিনেতা, গায়ক, প্রযোজক ও পরিচালক। তিনি ১৯৭১ সালে শ্রেষ্ঠ পরিচালনা বিভাগে মাইনিচি চলচ্চিত্র পুরস্কার অর্জন করেন।
কাতসু অভিনেত্রী তামাও নাকামুরার স্বামী ও অভিনেতা রুইতারো গানের পিতা।
কাতসু ১৯৩১ সালের ২৯শে নভেম্বর টোকিওর ফুকাগাওয়াতে জন্মগ্রহণ করেন। তার জন্মনাম তোশিও ওকুমুরা (奥村 利夫)। তার পিতা কাতসুতোজি কিনেয়া ছিলেন একজন কাবুকি পারফরমার, যিনি নাগাউতা গান ও শামিসেন বাজানোর দক্ষতার জন্য প্রসিদ্ধ ছিলেন। কাতসুর বড় ভাই তোমিসাবুরা ওয়াকায়ামা ছিলেন একজন অভিনেতা। তিনি শৈশব থেকে নাগাউতা গানের তালিম নেন এবং ১৭ বছর বয়স থেকে তা পরিবেশনা শুরু করেন।
কাতসু শামিসেন বাদক হিসেবে তার কর্মজীবন শুরু করেন। কিন্তু তার পিতা ও বড় ভাইয়ের সাথে মার্কিন যুক্তরাষ্ট্রে এক আজুমা কাবুকি সফরে যাওয়ার সময় তিনি খেয়াল করেন অভিনয়ে পারিশ্রমিক ও সম্মাননা বেশি, ফলে তিনি অভিনয় শুরু করার সিদ্ধান্ত নেন। এই সফর থেকে জাপানে ফিরে এসে তিনি দাইয়ি মুভি কোম্পানিতে যোগ দেন এবং ১৯৫৪ সালে "হানা নো বিয়াক্কোতাই" চলচ্চিত্রে ক্ষুদ্র ভূমিকায় অভিনয় করেন। ১৯৬০-এর দশকে তিনি তিনটি দীর্ঘ চলচ্চিত্র ধারাবাহিকে অভিনয় করেন, সেগুলো হল "আকুমিও" ধারাবাহিক, "হুদলুম সোলজার" ধারাবাহিক ও "জাতোইচি" ধারাবাহিক।
শিনতারো কাতসু মাথা ও ঘাড়ের ক্যান্সারে আক্রান্ত হয়ে ১৯৯৭ সালের ২১শে জুন মারা যান।
মাঙ্গা ধারাবাহিক "ওয়ান পিস"-এর ফুজিতোরা চরিত্রটি তার অনুকরণে নির্মিত।
হরিরামপুর বিধানসভা কেন্দ্র
হরিরামপুর (বিধানসভা কেন্দ্র) ভারতীয় রাজ্য পশ্চিমবঙ্গের দক্ষিণ দিনাজপুর জেলার একটি বিধানসভা কেন্দ্র। ২০১১ সালে হরিরামপুর বিধানসভা কেন্দ্রটি অস্তিত্ব লাভ করেছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ৪২ নং হরিরামপুর বিধানসভা কেন্দ্রটি হরিরামপুর সমষ্টি উন্নয়ন ব্লক এবং বাঁশিহারি সমষ্টি উন্নয়ন ব্লক এর অন্তর্গত।
হরিরামপুর বিধানসভা কেন্দ্রটি ৬ নং বালুরঘাট লোকসভা কেন্দ্রের অন্তর্গত।
২০১১ সালের নির্বাচনে, তৃণমূল কংগ্রেসের বিপ্লব মিত্র তার নিকটবর্তী প্রতিদ্বন্দ্বী সিপিআই (এম) -এর নারায়ণ বিশ্বাসকে পরাজিত করেন।
বিশালবিবিধ দেশ
বিশালবিবিধ শব্দটি সেই দেশকে বোঝায় যেখানে বিশ্বের অধিকাংশ প্রাণী প্রজাতি ও উপজাতীয় প্রজাতি বাস করে। ১৯৯৮ সালে কনজার্ভেশান ইন্টারন্যাশনাল (সিআই), একটি মার্কিন অলাভজনক প্রতিষ্ঠান ১৭টি বিশালবিবিধ দেশ চিহ্নিত করে। এদের মধ্যে অনেকগুলি গ্রীষ্মপ্রধান অথবা প্রায়-গ্রীষ্মপ্রধান অঞ্চলে কিছু পুরোপুরি এবং কিছু আংশিকভাবে অবস্থিত। বিশাল বিবিধ মানে বৈচিত্র্যে বিশাল অবদান রাখা। একটি দেশকে বিশালবিবিধ হতে হলে অবশ্যই অন্তত ৫০০০টি উপজাতীয় উদ্ভিদ প্রজাতি থাকতে হবে এবং অবশ্যই সামুদ্রিক বাস্তুতন্ত্রের ধারে থাকতে হবে। বর্ণানুক্রমে বিশালবিবিধ দেশগুলি হল:
হার্বার্ট ব্রেনন
হার্বার্ট ব্রেনন (ইংরেজি: Herbert Brenon; জন্ম: আলেকজান্ডার হার্বার্ট রেজিনাল্ড সেন্ট জন ব্রেনন; ১৩ই জানুয়ারি ১৮৮০ - ২১শে জুন ১৯৫৮) ছিলেন একজন আইরিশ চলচ্চিত্র পরিচালক, অভিনেতা ও চিত্রনাট্যকার। তিনি ১৯৩০-এর দশকে নির্বাক চলচ্চিত্র যুগের অন্যতম চলচ্চিত্র পরিচালক ছিলেন। তিনি "সরেল অ্যান্ড সন" (১৯২৭) চলচ্চিত্র পরিচালনার জন্য শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন।
ব্রেনন ১৮৮০ সালের ১৩ই জানুয়ারি আয়ারল্যান্ডের কিংসটাউনের ২৫ ক্রসথওয়াইট পার্কে (বর্তমান ডুন লাওঘাইয়ার, ডাবলিন) জন্মগ্রহণ করেন। তার পিতা এডওয়ার্ড সেন্ট জন ব্রেনন ছিলেন সাংবাদিক, কবি ও রাজনীতিবিদ এবং তার মাতা ফ্রান্সিস হ্যারিস।
১৮৮২ সালে তারা স্বপরিবারে লন্ডন চলে যান। সেখানে তিনি সেন্ট পল্‌স স্কুলে এবং পরে কিংস কলেজ লন্ডনে পড়াশুনা করেন। চলচ্চিত্র পরিচালনা শুরুর পূর্বে তিনি ভডেভিলে তার স্ত্রী হেলেন ওবার্গের সাথে অভিনয় করতেন।
ব্রেনান ১৯১৬ সালে "আ ডটার অব দ্য গড" চলচ্চিত্র পরিচালনা করেন।
তিনি ১৯২৪ সালে স্যার জেমস ব্যারির নাটক অবলম্বনে "পিটার প্যান" চলচ্চিত্র নির্মাণ করেন। পরের বছর ফেমাস-প্লেয়ার-লাস্কির ব্যানারে তিনি আবারও একই লেখকের মঞ্চনাটক অবলম্বনে "আকিস ফর সিনড্রেলা" (১৯২৫) নির্মাণ করেন। এছাড়া তার অন্যান্য উল্লেখযোগ্য চলচ্চিত্র হল "বো গেস্ত" (১৯২৬), "সরেল অ্যান্ড সন" (১৯২৭), "লাফ, ক্লাউন, লাফ" (১৯২৮), ও "দ্য ফ্লাইং স্কোয়াড" (১৯৪০)। "সরেল অ্যান্ড সন" চলচ্চিত্র পরিচালনার জন্য ১ম একাডেমি পুরস্কার আয়োজনে শ্রেষ্ঠ পরিচালনা বিভাগে পুরস্কারের মনোনয়ন লাভ করেন।
ব্রেনন ১৯৫৮ সালের ২১শে জুন ক্যালিফোর্নিয়ার লস অ্যাঞ্জেলেস শহরে মারা যান। তাকে নিউ ইয়র্কের ব্রন্‌ক্সের উডলন সিমেট্রিতে সমাহিত করা হয়।
জিরো বিমানবন্দর
জিরো বিমানবন্দর বা জিরো এয়ারপোর্ট (আইএটিএ: জেডইআর, আইসিএও: ভিইজেডও) ভারতে অরুণাচল প্রদেশ রাজ্যের জিরোতে অবস্থিত একটি বিমানবন্দর। অতীতে, বায়ুদূত এবং এয়ার ইন্ডিয়া বিমানবন্দরটি থেকে দৈনিক উড়ান পরিচালনা করত। পরে জেট এয়ারওয়েজ দিল্লি - জিরো রুটে উড়ান পরিচালনা করতে আগ্রহ দেখিয়েছিল, কিন্তু পরিষেবা শুরু করেনি।
২০০৮ সালে এটিআর ৪২ উড়োজাহাজ পরিচালনা করার জন্য বিমানবন্দরটির উন্নতির জন্য বেসামরিক বিমান চলাচল মন্ত্রণালয় কর্তৃক একটি প্রাক-সম্ভাব্যতা পর্যবেক্ষন পরিচালনা করা হয়। গবেষণায় দেখা যায় যে এটি অনিয়মিত নির্মাণ কাজের কারণে বিমানবন্দরের ১২২০ মিটার রানওয়ে ৫০-আসনের বিমানের পরিচালনা করতে পারবে না। প্রস্তাব করা হয়েছিল যে, সীমানা প্রাচীর নির্মান করা হবে এবং বর্তমান রানওয়ে সংলগ্ন একটি জমির উপর ২০১০ মিটার দীর্ঘ একটি নতুন রানওয়ে নির্মাণ করা হবে। এছাড়াও এটিসি টাওয়ার, ফায়ার স্টেশন এবং টার্মিনাল বিল্ডিংসহ সমস্ত বিমানবন্দর পরিকাঠামগুলি স্থানান্তরিত হবে নতুন রানওয়ের পাশে।
তেজু বিমানবন্দর
তেজু বিমানবন্দর (আইএটিএ: টিআই, আইসিএও: ভিইটিজেজি) ভারতের অরুণাচল প্রদেশ রাজ্যের তেজুতে অবস্থিত। এটি ভারতীয় বিমানবন্দর কর্তৃপক্ষ (এএআই) দ্বারা পরিচালিত হয় যা এটিআর ৭২ ধরনের বিমানের রাতে উড্ডয়নের সুবিধা দিয়ে পরিচালনা করার জন্য বিমানবন্দরের প্রযুক্তিগত উন্নয়ন করা হচ্ছে । সম্প্রসারণের পর বিমানবন্দরটি ২০১৮ সালের সেপ্টেম্বরে চালু হবে বলে আশা করা হচ্ছে । এএই-এর "নন-ফ্রেল মডেল" বাস্তবায়নের জন্য ২০১৫ সালে তেজু সহ পাঁচটি বিমানবন্দরকে একটি তালিকাভুক্ত করা হয়, যা কোনওভাবে নিরাপত্তা ও নিরাপত্তার সাথে সমঝোতা ছাড়াই বিমানবন্দর পরিচালনার জন্য প্রয়োজনীয় পরিষেবা প্রদান করবে। কম খরচে বিমান পরিচালনা নিশ্চিত করার লক্ষ্যে, বিমানবন্দরে কোনও কনভেয়ার বেল্ট থাকবে না, কোন এরিয়াব্রেজ থাকবে না।
বিমানবন্দরের উন্নয়নের জন্য ৭৯০ মিলিয়ন টাকা, ২০০৯-১০ সালে অনুমোদিত ছিল । ১,৫০০ মিটার রানওয়ে, টার্মিনাল বিল্ডিং নির্মাণ এবং বিমান এয়ার ট্রাফিক কন্ট্রোল টাওয়ার ২০১৪ সালে সম্পন্ন করা হয় । তবে, স্থানীয় বাসিন্দাদের বিক্ষোভের কারণে প্রকল্পটি একাধিক বিলম্বের সম্মুখীন হয়েছিল এবং ফলে নির্ধারিত সময়সীমার মধ্যে শেষ হয়নি । রানওয়ের নির্মাণ কাজ এবং সীমান্ত প্রাচীর, পার্কিং লট এবং নিঃষ্কাশি ব্যবস্থার মতো নির্মাণ কাজ ২০১৭ সালের প্রথম দিকে সম্পন্ন হয় । ২২ শে সেপ্টেম্বর, ২০১৭ সালে একটি পরীক্ষা মূলক উড়ান রানওয়েতে অবতরণ করে।
ভামোস, ভামোস, আর্জেন্টিনা
ভামোস, ভামোস, আর্জেন্টিনা হচ্ছে আর্জেন্টিনার খুবই জনপ্রিয় একটি সুর, যা সমর্থকরা বিভিন্ন খেলাধুলার সময় ব্যবহার করে। বিশেষ করে, আর্জেন্টিনার জাতীয় ফুটবল দলের কোনো খেলা বা ফুটবল সম্পর্কিত কোনো উদযাপনে ব্যবহার করা হয়।
স্পেনীয় ভাষায়ঃ
বাংলা অনুবাদঃ
টনি স্কট
টনি স্কট নামে পরিচিত অ্যান্টনি ডেভিড লেইটন স্কট (২১ জুন ১৯৪৪ - ১৯ আগস্ট ২০১২) ছিলেন একজন ইংরেজ চলচ্চিত্র পরিচালক ও প্রযোজক। তিনি মারপিঠধর্মী ও উত্তেজনাপূর্ণ চলচ্চিত্র নির্মাণের জন্য বিখ্যাত। তার পরিচালিত উল্লেখযোগ্য চলচ্চিত্রসমূহ হল "টপ গান" (১৯৮৬), "বেভারলি হিলস কপ টু" (১৯৮৭), "ট্রু রোম্যান্স" (১৯৯৩), "ক্রিমসন টাইড" (১৯৯৫), "এনিমি অব দ্য স্টেট" (১৯৯৮), "স্পাই গেম" (২০০১), "দেজা ভু" (২০০৬) ও "আনস্টপেবল" (২০১০)।
স্কটের ছোট ভাই স্যার রিডলি স্কট একজন চলচ্চিত্র পরিচালক ও প্রযোজক। তারা দুজনেই লন্ডনের রয়্যাল কলেজ অব আর্ট থেকে স্নাতক ডিগ্রি অর্জন করেন। ১৯৯৫ সালে টনি ও রিডলি দুজনেই চলচ্চিত্রে ব্রিটিশদের সেরা অবদানের জন্য বাফটা পুরস্কার অর্জন করেন। ২০১০ সালে চলচ্চিত্রে বিশ্বব্যাপী অবদানের জন্য বাফটা ব্রিটানিয়া অ্যাওয়ার্ডস লাভ করেন। তিনি ২০১২ সালের ১৯শে আগস্ট ক্যালিফোর্নিয়ার সান পেদ্রোর ভিনসেন্ট টমাস ব্রিজ থেকে লাফিয়ে পড়ে আত্মহত্যা করেন।
স্কট ১৯৪৪ সালের ২১শে জুন উত্তর পূর্ব ইংল্যান্ডের নর্থামবারল্যান্ডের টাইনমাউথে জন্মগ্রহণ করেন। তার পিতা কর্নেল ফ্রান্সিস পার্সি স্কট ছিলেন একজন অভিজাত প্রকৌশলী এবং মাতা এলিজাবেথ (জন্মনাম: উইলিয়ামস)। তিনি তার পিতামাতার তিন সন্তানের মধ্যে সর্বকনিষ্ঠ। তিনি গ্রেঞ্জারফিল্ড স্কুল, ওয়েস্ট হার্টলপুল কলেজ অব আর্টে পড়াশোনা করেন এবং সান্ডারল্যান্ড আর্ট স্কুল থেকে চারুকলায় স্নাতক ডিগ্রি অর্জন করেন। ১৬ বছর বয়সে তিনি তার বড় ভাই রিডলি স্কট পরিচালিত প্রথম চলচ্চিত্র "বয় অ্যান্ড বাইসাইকেল" স্বল্পদৈর্ঘ্য চলচ্চিত্রে অভিনয় করেন।
ভারতে সংরক্ষণ
ভারতে সংরক্ষণ অনুমানিত যে অশোকের আমলে শুরু হয়।
যজনাবল্ক্য স্মৃতি, একটি ঐতিহাসিক হিন্দু পাঠ্য রাজনীতি এবং আইনশাস্ত্রের উপর, আনুমানিক ৫ম শতাব্দীর আগে লেখা, গাছ কাটা নিষিদ্ধ করে ও এরূপ কর্মের জন্য শাস্তির প্রস্তাব করে। চন্দ্রগুপ্তের রাজত্বের সময় একটি নিয়মিত বন বিভাগ ছিল, একটি "কুপ্যধ্যক্ষ"(সুপার-ইন্টেন্ডেন্ট) ও বনপলস (বনরক্ষক) দ্বারা পরিচালিত হত। কৌটিল্যের অর্থশাস্ত্র বলেছে যে, তাদের একটি ভূমিকা ছিল বৃক্ষ, গাছ ও গুল্মদের শ্রেণীবদ্ধ করায় এবং তাদের মূল্য স্থির করায়; তারা বিনা অনুমতিতে গাছ কাটায় জরিমানা আদায় করত। এটা আরও উল্লেখ করা হয়, কিভাবে বন ছিল তিন ধরনের মধ্যে শ্রেণীবদ্ধ: সংরক্ষিত, যা ব্রাহ্মণদেরকে দান করা হত এবং সাধারণ মানুষকে দান করা হত। মৌর্য আমলে লেখা, এটি বন প্রশাসনের প্রয়োজনতা বোঝায়। অশোক আরও গিয়েছিল, এবং তার স্তম্ভ নির্দেশ প্রকাশ করে পরিবেশ ও জীববৈচিত্র্য-এর কল্যান সম্পর্কে তাঁর দর্শন।
মে ২০০৪-এর হিসাবে , সংরক্ষিত এলাকা ভারতের 156,700 বর্গ কিমি. জুড়ে আছে, প্রায় 4.95% মোট পৃষ্ঠ এলাকা. এই এলাকায় জন্য ব্যবহার করা হয় ইন-সিটু সংরক্ষণ জড়িত থাকে, যা সংরক্ষণ প্রজাতির মধ্যে তাদের প্রাকৃতিক বাসস্থান সংরক্ষণ করে।
কিছু বিপন্ন প্রজাতির দেশে আবার ফিরিয়ে আনা হয়েছে এর মাধ্যমে প্রাক্তন সিটু সংরক্ষণ। প্রাক্তন সিটু সংরক্ষণ হল, পালন বা চাষ সহ পুনর্গঠন, একটি উদ্ভিদ বা প্রাণী তাদের প্রাকৃতিক বাসস্থান-এর বাইরে। এই পুনঃপ্রবর্তন করে ভারতীয় গণ্ডার এ Dudhwa ন্যাশনাল পার্ক একটি ফর্ম ছিল প্রাক্তন সিটু সংরক্ষণ; এটা ছিল বিলুপ্ত যে এলাকায়। একইভাবে গাঙ্গেয় ঘড়িয়াল আবার ফিরিয়ে আনা হয় উত্তরপ্রদেশ, মধ্যপ্রদেশ ও রাজস্থান-এ।
পাসিঘাট বিমানবন্দর
পাসিঘাট বিমানবন্দর (আইএটিএ: আইএক্সটি, আইসিএও: ভিইপিজি) ভারতের অরুণাচল প্রদেশের পাসিঘাট এলাকায় অবস্থিত একটি অন্তর্দেশীয় বিমানবন্দর।
ভারতীয় বিমানবাহিনী ১৯৬২ সালের ভারত-চীন যুদ্ধের সময় বিধ্বস্ত হয় এবং ২০০৯ সালের আগষ্টে বিমানবন্দরটি নির্মাণের জন্য ভারতীয় বিমানবাহিনী অরুণাচল প্রদেশের সরকারের সাথে একটি সমঝোতা স্মারক (এমওইউ) স্বাক্ষর না হওয়া পর্যন্ত যুদ্ধের পরে সামান্য ব্যবহার করে বিমানবন্দরটি। ফেব্রুয়ারী ২০১০ সালে বিমানবন্দরে দায়িত্ব গ্রহন করে ভারতীয় বিমানবাহিনী। এয়ার ট্রাফিক কন্ট্রোল টাওয়ার, বিমান দাঁড়ানর স্থান বা অ্যাপ্রন, বিমানবন্দরের অভ্যান্তরে একটি সড়ক এবং নিরাপত্তা প্রাচীর নির্মাণ করা হয়েছিল। সম্প্রসারিত বিমানবন্দরটি ২০১৬ সালের আগস্ট মাসে উদ্বোধন করেন কিরিন রিজিজু এবং ভারতীয় বিমানবাহিনীর একটি সুখই সু -৩০ যুদ্ধ বিমান উদ্বোধনী অনুষ্ঠানের অংশ হিসেবে বিমানবন্দরে অবতরণ করে।
ভারতীয় বিমানবন্দর কর্তৃপক্ষ (এএআই) পাসিঘাট বিমানবন্দরকে একটি সিভিল এনক্লেভ হিসাবে পরিচালনা করে। বিমানবন্দরে একটি নতুন যাত্রী টার্মিনাল ২০১৭ সালে নির্মিত হয়েছিল। অরুণাচল প্রদেশের সরকারের পক্ষ থেকে পবনসান্স সংস্থার দ্বারা হেলিকপ্টার পরিষেবা পাসিঘাট থেকে রাজ্যের বিভিন্ন আঞ্চলিক কেন্দ্রগুলির মধ্যে পরিচালিত হয়। এপ্রিল ২০১৮ সালে, এয়ার ইন্ডিয়া আঞ্চলিক নামে একটি বিমানসংস্থার এটিআর ৪২ বিমানটি পাসিঘাট বিমানবন্দরে পরীক্ষামূলক অবতরণ করে উড়ান নামে আঞ্চলিক যোগাযোগের প্রকল্পের অধীনে নির্ধারিত বাণিজ্যিক পরিষেবাসমূহের প্রস্তুতিতে।
স্কাউটদের পারদর্শিতা ব্যাজসমূহ
চেতনা
ব্যক্তিগত দক্ষতা
স্বাস্থ্য ও জনসেবা
গাছের যত্ন
আনন্দ
কারুশিল্প
প্রকৃতি পর্যবেক্ষণ
প্রযুক্তি
প্রাণীর যত্ন
গৃহ শিল্প
অক্ষরবৃত্ত ছন্দ
অক্ষরবৃত্ত ছন্দ (মিশ্রকলাবৃত্ত/তানপ্রধান ছন্দ) বাংলা সাহিত্যে প্রচলিত প্রধান তিনটি ছন্দের একটি। অন্য দুটি হলো স্বরবৃত্ত ছন্দ এবং মাত্রাবৃত্ত ছন্দ। অক্ষরবৃত্ত ছন্দে লেখা কবিতাগুলোর মূলপর্ব সাধারণত ৮ বা ১০ মাত্রার হয়ে থাকে।
প্রাচীনতম এ বাংলা ছন্দকে রবীন্দ্রনাথ নাম দিয়েছেন 'পয়ার জাতীয় ছন্দ', ডেকেছেন 'সাধু বাংলার ছন্দ বলে'। প্রবোধচন্দ্র দিয়েছেন অনেক নাম - 'বিশিষ্ট কলামাত্রিক', 'জটিলকলাবৃত্ত' 'মিশ্রকলাবৃত্ত' ও 'অক্ষরবৃত্ত'। পরবর্তীতে 'অক্ষরবৃত্ত' নামটিই ব্যবহৃত হয় বেশি। কবিতাটির মূল পর্ব ৮ ও ১০ মাত্রার। স্তবক দুইটি পর্বের হলেও এক পর্বেরও স্তবক আছে।
এখন, মাত্রা গণনা করলে দেখা যায়,প্রথম পর্ব- হে কবি, নীরব কেন; হে কবি- হে+ক+বি = ৩ মাত্রা (তিনটি অক্ষরের প্রতিটির শেষে স্বরধ্বনি থাকায় প্রতিটি ১ মাত্রা); নীরব- নী+রব = ১+২ = ৩ মাত্রা (শব্দের শেষের অক্ষরের শেষে ব্যঞ্জনধ্বনি থাকায় সেটি ২ মাত্রা); কেন- কে+ন = ১+১ = ২ মাত্রা; মোট ৮ মাত্রাদ্বিতীয় পর্ব- লবে না কি তব বন্দনায়; লবে- ল+বে = ২ মাত্রা; না কি তব = না+কি+ত+ব = ৪ মাত্রা; বন্দনায়- বন+দ+নায় = ১+১+২ = ৪ মাত্রা (বন- অক্ষরের শেষে ব্যঞ্জনধ্বনি থাকলেও অক্ষরটি শব্দের শেষে না থাকায় এর মাত্রা ১ হবে; আবার নায়- অক্ষরের শেষে ব্যঞ্জনধ্বনি- য় থাকায়, এবং অক্ষরটি শব্দের শেষে থাকায় এর মাত্রা হবে ২; মোট ১০ মাত্রা।
হামি
হামি (২০১৮) নন্দিতা রায় এবং শিবপ্রসাদ মুখোপাধ্যায় পরিচালিত একটি বাংলা চলচ্চিত্র। এটি এসর ইন্টারন্যাশনাল দ্বারা মুক্তি পায় সমগ্র ভারতে। ২০১৮ সালের এপ্রিল মাসে চলচ্চিত্রটির ট্রেলার মুক্তি পায়। এই চলচ্চিত্রটি একটি ছোটদের বিদ্যালয়ের বন্ধুত্বের একটি গল্প বলে।
দেশী
দেশী দক্ষিণ এশিয়ার মানুষ, পন্য, সংস্কৃতি এবং তাদের বিস্ফুরিত জনগণের জন্য ব্যবহৃত একটি শিথিল শব্দ, যা প্রাচীন সংস্কৃত শব্দ দেশা থেকে এসেছে এবং যার অর্থ দেশ বা ভূমি। শিথিল শব্দ হিসাবে দেশী হল দেশ বা রাষ্ট্র বিষয়ক। যাইহোক, এটা প্রায়ই স্বীকার করে নিয়েছিল যে বাংলাদেশ, পাকিস্তান ও ভারত হল দেশী দেশ।
দেশী সংস্কৃত শব্দ দেশা হতে এসেছে যায় অর্থ দেশ বা নিজ ভূমি। ইন্দোনেশিয়ার আর্য ভাষাসমুহে দেশা বলতে অঞ্চল, রাজ্য, প্রদেশ বা দেশকে বুঝায়। বাংলা ভাষায় দেশি হল নিজ দেশের উৎপন্ন বা নিজ দেশের বা স্থানীয় জাত, যেমন: দেশী মাছ, দেশি মলা প্রভৃতি।
বাংলাদেশ, পাকিস্তান ও ভারতে দেশী বলতে জাতীয় ও ঐতিহ্যবাহী খাবারগুলোকে বুঝানো হয়ে থাকে, তার একটি সাধারণ উদাহরণ হল- দেশী ঘি। দেশী ঘি বাংলাদেশ সহ ভারত ও পাকিস্তানে ঐতিহ্যগতভাবে স্থানীয় পরিবেশে তৈরি করা হয়, যা খাবার তেলের বিকল্প হিসাবে ব্যবহার করে।
ক্লাউস মারিয়া ব্রানডাউয়া
ক্লাউস মারিয়া ব্রানডাউয়া (; জন্ম: ২২শে জুন ১৯৪৩) হলেন একজন অস্ট্রীয় অভিনেতা ও পরিচালক। এছাড়া তিনি মাক্স রাইনহার্ট সেমিনারের অধ্যাপক। ব্রানডাউয়া "মেফিস্টো" (১৯৮১), "নেভার সে নেভার অ্যাগেইন" (১৯৮৩), "আউট অব আফ্রিকা" (১৯৮৫), "হানুসেন" (১৯৮৮), "বার্নিং সিক্রেট" (১৯৮৮), "ইন্ট্রোডিউসিং ডরোথি ড্যান্ড্রিজ" (১৯৯৯), ও "দ্য স্ট্রেঞ্জ কেস অব ভিলহেল্ম রাইখ" (২০১৩) চলচ্চিত্রে অভিনয় করে আন্তর্জাতিকভাবে পরিচিতি অর্জন করেন। "আউট অব আফ্রিকা" চলচ্চিত্রে ব্রর ফন ব্লিক্সেন-ফিনেকে চরিত্রে অভিনয় করে তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন এবং সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন।
ব্রানডাউয়া ১৯৪৩ সালের ২২শে জুন অস্ট্রিয়ার বাড অসি শহরে জন্মগ্রহণ করেন। তার প্রকৃত নাম ক্লাউস গেয়র্গ স্টেং। তার পিতা গেয়র্গ স্টেং ছিলেন একজন বেসামরিক কর্মকর্তা এবং তার মাতা মারিয়া ব্রানডাউয়া ছিলেন একজন চলচ্চিত্র ও টেলিভিশন পরিচালক। তার পিতা জার্মান এবং মাতা অস্ট্রীয়। ব্রানডাউয়া তার মায়ের নামের প্রথমাংশ তার পেশাদার নামের শেষাংশ হিসেবে গ্রহণ করেন। তিনি অস্ট্রিয়া, সুইজারল্যান্ড, ফ্রান্স ও জার্মানিতে বেড়ে ওঠেন। তিনি স্টুটগার্ডের ইউনিভার্সিটি অব মিউজিক অ্যান্ড পারফর্মিং আর্টস বিষয়ে পড়াশুনা করেন।
ব্রানডাউয়া ১৯৬২ সালে মঞ্চনাটকে অভিনয় দিয়ে তার কর্মজীবন শুরু করেন। কয়েকটি মঞ্চনাটক ও টেলিভিশন নাটকের অভিনয়ের পর তিনি ইঙ্গো প্রেমিঞ্জারের ইংরেজি ভাষার "সালৎজবুর্গ কানেকশন" (১৯৭২) দিয়ে চলচ্চিত্রে আবির্ভূত হন। ১৯৭৫ সালে তিনি "ডেরিক" টেলিভিশন ধারাবাহিকের দ্বিতীয় মৌসুমের "ফান্ডহাউস" নামক পর্বে অভিনয় করেন। ইস্টভান ৎজাবোর পুরস্কার বিজয়ী "মেফিস্টো" (১৯৮১) চলচ্চিত্র দিয়ে তার আন্তর্জাতিক কর্মজীবন শুরু হয়। পরবর্তীতে তিনি জেমস বন্ড ধারাবাহিকের "থান্ডারবল" (১৯৬৫) চলচ্চিত্রের পুনর্নির্মাণ "নেভার সে নেভার অ্যাগেইন" (১৯৮৩)-এ ম্যাক্সিমিলিয়ান লার্গো চরিত্রে অভিনয় করেন। চলচ্চিত্র সমালোচক রজার ইবার্ট তার অভিনয় সম্পর্কে বলেন, "এই চলচ্চিত্রে একটি বিষয় হল এতে মানবীয় উপাদানের চেয়ে বেশি কিছু ছিল এবং তা লার্গো চরিত্রে অভিনয় করা ক্লাউস মারিয়া ব্রানডাউয়ার থেকে এসেছে। ব্রানডাউয়া অসাধারণ অভিনেতা এবং তিনি খলনায়কের নির্দিষ্ট ছাঁচে অভিনয় করেননি। তার পরিবর্তে তিনি তীব্রতা ও মুগ্ধতা নিয়ে এসেছেন।"
তিনি ১৯৮৫ সালে "আউট অব আফ্রিকা" চলচ্চিত্রে মেরিল স্ট্রিপ ও রবার্ট রেডফোর্ডের সাথে অভিনয় করেন। এই চলচ্চিত্রে ব্রর ফন ব্লিক্সেন-ফিনেকে চরিত্রে অভিনয় করে তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন এবং সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। এছাড়া তিনি "হানুসেন" (১৯৮৮), "বার্নিং সিক্রেট" (১৯৮৮), "ইন্ট্রোডিউসিং ডরোথি ড্যান্ড্রিজ" (১৯৯৯), ও "দ্য স্ট্রেঞ্জ কেস অব ভিলহেল্ম রাইখ" (২০১৩) চলচ্চিত্রে অভিনয় করে আন্তর্জাতিকভাবে পরিচিতি অর্জন করেন।
মেরিল স্ট্রিপ গৃহীত পুরস্কার ও মনোনয়ন তালিকা
মেরিল স্ট্রিপ হলেন একজন মার্কিন চলচ্চিত্র অভিনেত্রী। তিনি বহু সংখ্যক পুরস্কার ও মনোনয়ন অর্জন করেছেন, যার মধ্যে রয়েছে ৩টি একাডেমি পুরস্কার, ৮টি গোল্ডেন গ্লোব পুরস্কার, ৩টি প্রাইমটাইম এমি পুরস্কার এবং ২টি বাফটা পুরস্কার। নিচে মেরিল স্ট্রিপ গৃহীত পুরস্কার ও মনোনয়নের পূর্ণ তালিকা দেওয়া হল:
মাত্রাবৃত্ত ছন্দ
মাত্রাবৃত্ত ছন্দ (কলাবৃত্ত বা ধ্বনিপ্রধান ছন্দ) বাংলা সাহিত্যে প্রচলিত প্রধান তিনটি ছন্দের একটি। অন্য দুটি হলো স্বরবৃত্ত ছন্দ এবং অক্ষরবৃত্ত ছন্দ। মাত্রাবৃত্ত ছন্দে লেখা কবিতাগুলোর মূলপর্ব ৪, ৫, ৬, ৭ মাত্রার হতে পারে।
কদনষ
• মূল পর্ব ৪,৫,৬ বা ৭ মাত্রার হয়।
• অক্ষরের শেষে স্বরধ্বনি থাকলে ১ মাত্রা গুনতে হয়; আর অক্ষরের শেষে ব্যঞ্জনধ্বনি থাকলে (য় থাকলেও) ২ মাত্রা গুনতে হয়; য় থাকলে, যেমন- হয়, কয়; য়-কে বলা যায় semi-vowel, পুরো স্বরধ্বনি নয়, তাই এটি অক্ষরের শেষে থাকলে মাত্রা ২ হয়।
• কবিতা আবৃত্তির গতি স্বরবৃত্ত ছন্দের চেয়ে ধীর, কিন্তু অক্ষরবৃত্তের চেয়ে দ্রুত।
প্রাচীনতম এ বাংলা ছন্দকে রবীন্দ্রনাথ নাম দিয়েছেন 'সংস্কৃতভাঙা'। মোহিতলাল মজুমদার ডেকেছেন 'সাধুভাষার পর্বভূমক' বলে'। প্রবোধচন্দ্র সেন দিয়েছেন অনেক নাম - 'কলাবৃত্ত', 'সরলকলামাত্রিক' ও 'মাত্রাবৃত্ত'। পরবর্তীতে 'মাত্রাবৃত্ত' নামটিই ব্যবহৃত হয় বেশি।
এইখানে তোর / দাদির কবর / ডালিম-গাছের ∣ তলে ৬+৬+৬+২
তিরিশ বছর / ভিজায়ে রেখেছি / দুই নয়নের ∣ জলে ৬+৬+৬+২
কবিতাটির মূল পর্ব ৬ মাত্রার। প্রতি চরণে তিনটি ৬ মাত্রার পূর্ণ পর্ব এবং একটি ২ মাত্রার অপূর্ণ পর্ব আছে।
এখন মাত্রা গণনা করলে দেখা যাচ্ছে, প্রথম চরণের-
প্রথম পর্ব- এইখানে তোর; এ+ই+খা+নে = ৪ মাত্রা (প্রতিটি অক্ষরের শেষে স্বরধ্বনি থাকায় প্রতিটি ১ মাত্রা); তোর = ২ মাত্রা (অক্ষরের শেষে ব্যঞ্জনধ্বনি থাকায় ২ মাত্রা)।
দ্বিতীয় পর্ব- দাদির কবর; দা+দির = ১+২ = ৩ মাত্রা; ক+বর = ১+২ = ৩ মাত্রা।
তৃতীয় পর্ব- ডালিম-গাছের; ডা+লিম = ১+২ = ৩ মাত্রা; গা+ছের = ১+২ = ৩ মাত্রা।
চতুর্থ পর্ব- তলে; ত+লে = ১+১ = ২ মাত্রা।
পর্দা ও মঞ্চে মেরিল স্ট্রিপ
মেরিল স্ট্রিপ হলেন একজন মার্কিন অভিনেত্রী। তিনি চলচ্চিত্র, টেলিভিশন ও মঞ্চে অভিনয় করেছেন। পর্দা ও মঞ্চে তার অভিনীত কাজের পূর্ণ তালিকা নিচে দেওয়া হল:
জামীল সিদ্ক্বী আয-যাহাবী
জামীল সিদ্ক্বী আয-যাহাবী(17 জুন 1863 – জানুয়ারি 1936) (, Jamīl Sidqī al-Zahāwī) একজন ইরাকের দার্শনিক কবি । আধুনিক আরবি কবিতার নবজাগরণের অন‍্যতম প্রধান কবি । তিনি ছিলেন বহুমুখী প্রতিভার অধিকারী, একাধারে যেমন কবি ছিলেন তেমনি ছিলেন দার্শনিক ও শিক্ষক।নারী স্বাধীনতার পক্ষে তিনি সর্বদাই সোচ্চার ছিলেন।
কবি 17 জুন 1863 খ্রিস্টাব্দে বাগদাদ এর বিখ্যাত আল-বাবান পরিবারে জন্ম গ্রহন করেন।তাঁর পিতা মুহাম্মদ ফাইজি আয-যাহাবী,একজন কুর্দী বংশোদ্ভূত, বাগদাদের মুফতি ছিলেন। কবির মা ফিরোযাজ() একজন সম্ভ্রান্ত কুর্দী মহিলা ছিলেন। তাঁর পিতামহ মোল্লা আহমাদ () ইরানের যাহাও() অঞ্চলে হিজরত করে বসবাস শুরু করেন। সেই অঞ্চলের দিকে সম্পর্কিত করে কবির নামের সঙ্গে আয-যাহাবী () শব্দটি যুক্ত করা হয়।
কবির বাল্য শিক্ষা তাঁর পিতার তত্ত্বাবধানেই শুরু হয়। তাঁর নিকট তিনি আরবি ব্যকরণ, ভাষা ও সাহিত্যের পাঠ নেন। এরপর কবি বাগদাদ এর সুুলাইমানিয়া স্কুলে ভর্তি হন।
বাংলাদেশের আইন কলেজের তালিকা
বাংলাদেশের আইন কলেজগুলো জাতীয় বিশ্ববিদ্যালয়ের অধিভূক্ত। মোট ল' কলেজের সংখ্যা ৭১টি।
সিটি ল' কলেজ, ঢাকা
সিটি ল' কলেজ, ঢাকা বাংলাদেশের একটি আইনি শিক্ষা প্রতিষ্ঠান। এটি বাংলাদেশের প্রাচীনতম আইন কলেজ। ১৯৫৭ সালে কলেজটি প্রতিষ্ঠিত হয়। কলেজটি প্রতিষ্ঠায় শেরে বাংলা আবুল কাশেম ফজলুল হক ভূমিকা রাখেন। এটি ঢাকা শহরের ৬২, আগামাসি লেনে অবস্থিত। কলেজটি বাংলাদেশের জাতীয় বিশ্ববিদ্যালয় অধিভুক্ত ও এর অধীনে দুই বছর মেয়াদী কোর্সে এলএলবি ডিগ্রি প্রদান করে থাকে।
জুন ২০১৮
জুন ২০১৮-এ বিশ্বব্যাপী সংঘটিত ঘটনার সংক্ষিপ্ত-সার।
বব ফসে
বব ফসে নামে সুপরিচিত রবার্ট লুইস ফসে (২৩শে জুন ১৯২৭ - ২৩শে সেপ্টেম্বর ১৯৮৭) ছিলেন একজন মার্কিন পরিচালক, চিত্রনাট্যকার, অভিনেতা, নৃত্যশিল্পী ও নৃত্য পরিচালক।
তিনি নৃত্য পরিচালনা বিভাগে আটটি টনি পুরস্কার অর্জন করেছেন, যা অন্য যেকোন কারোর চেয়ে বেশি, এবং তিনি পরিচালনা বিভাগেও একটি টনি পুরস্কার অর্জন করেন। তিনি চারটি একাডেমি পুরস্কারে মনোনীত হন এবং "ক্যাবারেট" (১৯৭২) চলচ্চিত্র পরিচালনার জন্য শ্রেষ্ঠ পরিচালনা বিভাগে একটি পুরস্কার লাভ করেন। এছাড়া "ক্যাবারেট" চলচ্চিত্র পরিচালনায় জন্য তিনি শ্রেষ্ঠ পরিচালনা বিভাগে বাফটা পুরস্কারও জয় করেন।
ফসে ১৯২৭ সালের ২৩শে জুন মার্কিন যুক্তরাষ্ট্রের ইলিনয় অঙ্গরাজ্যের শিকাগো শহরে জন্মগ্রহণ করেন। তার পিতা সাইরিল কে. ফসে ছিলেন নরওয়েজীয় মার্কিন এবং তিনি দ্য হার্শি কোম্পানির পর্যটন বিক্রয়কর্মী ছিলেন। তার মাতা সারা অ্যালিস ফসে (জন্মনাম: স্ট্যান্টন) আইরিশ বংশোদ্ভূত ছিলেন। ফসে তার ছয় ভাইবোনের মধ্যে দ্বিতীয় ছিলেন।
কোতোয়ালী থানা, রাঙ্গামাটি
রাঙ্গামাটি কোতোয়ালী থানা বাংলাদেশের রাঙ্গামাটি জেলার অন্তর্গত রাঙ্গামাটি সদর উপজেলার একটি থানা।
রাঙ্গামাটি কোতোয়ালী থানা প্রতিষ্ঠিত হয় ১৮৬০ সালে।
রাঙ্গামাটি পৌরসভা ও রাঙ্গামাটি সদর উপজেলার ৫টি ইউনিয়নের প্রশাসনিক কার্যক্রম রাঙ্গামাটি কোতোয়ালী থানার আওতাধীন।
হাবিবপুর বিধানসভা কেন্দ্র
হাবিবপুর (বিধানসভা কেন্দ্র) ভারতীয় রাজ্য পশ্চিমবঙ্গের মালদা জেলার একটি বিধানসভা কেন্দ্র। এই কেন্দ্রটি এসটি এর জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ৪৩ নং হাবিবপুর (এসটি) বিধানসভা কেন্দ্রটি বামনগোলা সমষ্টি উন্নয়ন ব্লক এবং আকতালি, বুলবুলচণ্ডি, জাজাইল, ধুমপুর, কান্তুরকা, বৈদ্যপুর, হবিবপুর এবং মঙ্গলপুর গ্রাম পঞ্চায়েত গুলি হাবিবপুর সমষ্টি উন্নয়ন ব্লক এর অন্তর্গত।
হাবিবপুর (এসটি) বিধানসভা কেন্দ্রটি ৭ নং মালদা উত্তর লোকসভা কেন্দ্রের অন্তর্গত। এটি পূর্বে মালদা লোকসভা কেন্দ্রের অন্তর্গত ছিল।
২০১১ সালের নির্বাচনে, সিপিআই (এম) -এর খগেন মুর্মু তার নিকটতম প্রতিদ্বন্দ্বী তৃণমূল কংগ্রেসের মোহন টুডুকে পরাজিত করেন।
২০০৬ সালের বিধানসভা নির্বাচনে, সিপিআই (এম) -এর খগেন মুর্মু হাবিবপুর (এসটি) কেন্দ্র থেকে জয়লাভ করেন, নিকটতম প্রতিদ্বন্দ্বী বিজেপি'র রামলাল হাসদাকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে সিপিআই (এম) জাদু হেমব্রোম বিজেপি'র রামলাল হাসদা এবং ১৯৯৬ সালে কংগ্রেসের লুকাস হেমব্রামকে পরাজিত করেন। ১৯৯১ সালে সিপিআই (এম) -এর সরকার মুর্মু কংগ্রেসের গোপিনাথ মুরমুকে পরাজিত করেন। ১৯৮৭ এবং ১৯৮২ সালে কংগ্রেসের মোশিচরণ টুডু এবং ১৯৭৭ সালে জনতা পার্টির বোবিলা মুর্মুকে পরাজিত করেন।
সিপিআই এর রবীন্দ্রনাথ মুর্মু ১৯৭২ সালে জয়ী হন। নির্দলের সরকার মুর্মু ১৯৭১ সালে জয়ী। সিপিআই নিমাই চাঁদ মুর্মু ১৯৬৯ সালে জয়ী হন। কংগ্রেসের বি. মুর্মু ১৯৬৭ সালে জয়ী হন। সিপিআইয়ের নিমাই চাঁদ মুর্মু ১৯৬২ সালে জয়ী হন। এর আগে কেন্দ্রটি বিদ্যমান ছিল না।
ইয়ান গ্লেন
ইয়ান গ্লেন (ইংরেজি: Iain Glen; জন্ম: ২৪শে জুন ১৯৬১) হলেন একজন স্কটিশ চলচ্চিত্র, টেলিভিশন ও মঞ্চ অভিনেতা। তিনি "রেসিডেন্ট ইভল" চলচ্চিত্র ধারাবাহিকে ড. আলেকজান্ডার আইজ্যাকস / টাইর‍্যান্ট এবং "গেম অব থ্রোনস" টেলিভিশন ধারাবাহিকে স্যার জোরাহ মোরমন্ট চরিত্রে অভিনয়ের জন্য সুপরিচিত। ১৯৯০ সালে "সাইলেন্ট স্ক্রিম" চলচ্চিত্রে অভিনয়ের জন্য তিনি বার্লিন আন্তর্জাতিক চলচ্চিত্র উৎসব থেকে শ্রেষ্ঠ অভিনেতা বিভাগে রৌপ্য ভল্লুক অর্জন করেন। তার অভিনীত অন্যান্য উল্লেখযোগ্য কাজ হল "মাউন্টেনস্‌ অব দ্য মুন" (১৯৯০), "কিংডম অব হেভেন" (২০০৫), "ডাউনটাউন অ্যাবি" (২০১১), "জ্যাক টেলর" (২০১০-১৬) ও "ক্লিভারম্যান" (২০১৬-বর্তমান)।
গ্লেন ১৯৬১ সালের ২৪শে জুন স্কটল্যান্ডের এডিনবরায় জন্মগ্রহণ করেন। তার ছোট ভাই হামিশ গ্লেন কভেন্ট্রির বেলগ্রেড থিয়েটারের শিল্প নির্দেশক এবং ডান্ডি রিপার্টরি থিয়েটারে সাবেক শিল্প নির্দেশক। ইয়ান এডিনবরা একাডেমিতে এবং পরে এবারডিন বিশ্ববিদ্যালয়ে পড়াশুনা করেন। পরবর্তীতে তিনি রয়্যাল একাডেমি অব ড্রামাটিক আর্টে অভিনয় বিষয়ে প্রশিক্ষণ গ্রহণ করেন এবং সেখান থেকে ব্যানক্রফ্‌ট স্বর্ণ পদক অর্জন করেন।
গ্লেন ১৯৯৩ সালে সুজানা হার্কারকে বিয়ে করেন। তাদের এক পুত্র সন্তান রয়েছে। ২০০৪ সালে তাদের বিবাহ বিচ্ছেদ হয়। ২০০৫ সাল থেকে তিনি অভিনেত্রী শার্লট এমারসনের সাথে বসবাস করছেন। তাদের দুই কন্যা সন্তান রয়েছে।
আব্দুল্লাহ আল কাফি
আব্দুল্লাহ আল কাফী (জন্ম: ২৮ ফেব্রুয়ারি ১৯৪৫ - মৃত্যু: ১২ সেপ্টেম্বর ২০০৫) ছিলেন একজন বাংলাদেশী রাজনীতিবিদ, শিক্ষাবিদ ও সামাজিক ব্যক্তিত্ব। তিনি ২০০১ সাল থেকে ২০০৫ সাল পর্যন্ত (তার মৃত্যু পর্যন্ত) দিনাজপুর-১ আসনের সংসদ সদস্য ছিলেন।
আব্দুল্লাহ আল কাফী ১৯৪৫ সালের ২৮ ফেব্রুয়ারি দিনাজপুর জেলার বীরগঞ্জ উপজেলার নওয়াপাড়া গ্রামে জন্মগ্রহণ করেন। তিনি রাজশাহী বিশ্ববিদ্যালয় থেকে অর্থনীতি বিষয়ে স্নাতকোত্তর ডিগ্রি সম্পন্ন করেছিলেন।
কাফী ১৯৭৪ সালের ১৬ জানুয়ারি বীরগঞ্জ ডিগ্রি কলেজে (বর্তমান বীরগঞ্জ সরকারী কলেজ) প্রভাষক হিসাবে তার শিক্ষকতা পেশা শুরু করেছিলেন। এরপর তিনি পর্যায়ক্রমে সহকারী অধ্যাপক এবং পরে সহযোগী অধ্যাপক পদে উন্নীত হয়েছিলেন। এছাড়াও তিনি ১৯৭২ সালের ৩ জুলাই বীরগঞ্জ ডিগ্রি কলেজ প্রতিষ্ঠার অন্যতম উদ্দোক্তা ছিলেন।
কাফী যখন রাজশাহী বিশ্ববিদ্যালয়ের ছাত্র ছিলেন, তখন থেকে বিভিন্ন সামাজিক ও রাজনৈতিক সংগঠনের সাথে জড়িত হয়েছিলেন। তিনি ১৯৬৮ সালে তৎকালীন জামায়াতে ইসলামী পাকিস্তানে যোগদেন এবং বাংলাদেশ স্বাধীন হওয়া পর ১৯৭২ সালের ২৯ ফেব্রুয়ারি রাজনৈতিক কারনে গ্রেফতার হন। পরে ১৯৭৩ সালের ৭ ডিসেম্বর তিনি জেল থেকে মুক্তি পান এবং সরকার তার উপর থেকে সকল চার্জ তুলে নেয়। ১৯৮৯ সালের অক্টোবরে তিনি জামায়াতের কেন্দ্রীয় কর্ম পরিষদ সদস্য হন এবং ২০০৩ সাল পর্যন্ত তিনি ঐ দায়িত্ব পালন করেন। কাফী ২০০১ সাধারণ নির্বাচনে চার দলীয় জোটের ব্যানারে ও জামায়াতের প্রার্থী হয় সংসদ সদস্য নির্বাচিত হন।
দাভিদ দি দোনাতেল্লো
দাভিদ দি দোনাতেল্লো (বাংলায়: দোনাতেল্লোর দাভিদ) হল "লাক্কাদেমিয়া দেল সিনেমা ইতালিয়ানো" (ইতালীয় চলচ্চিত্র একাডেমি) কর্তৃক প্রদত্ত বার্ষিক চলচ্চিত্র পুরস্কার। ইতালীয় ভাস্কর দোনাতেল্লোর দাভিদ মূর্তির নামানুসারে এই পুরস্কারের নামকরণ করা হয়। ১৯৫৬ সাল থেকে ইতালীয় এবং বিদেশি চলচ্চিত্রের জন্য এই পুরস্কার প্রদান করা হচ্ছে। বর্তমানে ২২টি বিভাগে এই পুরস্কার প্রদান করা হয়। এটি একাডেমি পুরস্কার বা অস্কারের সমতুল্য।
একাডেমি পুরস্কারের মানদণ্ড অনুসরণ করে ১৯৫৫ সালে দাভিদ দি দোনাতেল্লো প্রবর্তিত হয়, ১৯৫৬ সালের ৫ই জুলাই রোমে প্রথমবার এই পুরস্কার প্রদান করা হয়।
বিবর্তনের প্রয়োগ
বিবর্তনীয় জীববিজ্ঞানের একটি বিশেষ ক্ষেত্র হলো জীব প্রাকৃতিক নির্বাচনের মাধ্যমে কিভাবে বিবর্তিত হয়েছে এবং বিবর্তনের কতটা প্রায়োগিকতা আছে, তা বুঝা। সৃজনবাদীরা অনেক সময় দাবী করেন বিবর্তনের কোনো ব্যবহারিক প্রয়োগ নেই, যাইহোক তাদের এদাবীকে বিজ্ঞানীরা ভিত্তিহীন বলে উল্লেখ করেছেন।
বিবর্তনের উপর কোনো গবেষনা হয় না, বরং জীবের জীববিজ্ঞান ও বাস্তুসংস্থানের উপরই গবেষনা করা হয়। উদাহরণস্বরুপ, জীবনের ইতিহাস তত্ত্বের মুল ভিত্তিই হলো বিবর্তনীয় তত্ত্ব। বিবর্তনীয় ক্রমবিকাশমান জীববিজ্ঞান ক্রমবিকাশমান প্রক্রিয়া থেকে অনুসরণ করে সিদ্ধান্ত নেয়, কিভাবে জীব বিবর্তিত হলো।
বিবর্তনের প্রযুক্তিগত প্রয়োগের একটি হলো কৃত্রিম নির্বাচন। জীবের পপুলেশন পর্যায়ে কিছু বৈশিষ্ট্যকে ইচ্ছাকৃতভাবে নির্বাচন করা। মানুষ হাজার বছর ধরে উদ্ভিদ ও প্রাণীকে গৃহে পালনের উপযোগী করার মাধ্যমে কৃত্রিম নির্বাচনকে ব্যবহার করছে। সাম্প্রতিক সময়ে এই ধরনের নির্বাচন নির্বাচিত মার্কারের মাধ্যমে জিন প্রকৌশলীতে অত্যাবশ্যকীয় অঙ্গ হয়ে দাড়িয়েছে। আনবিক জীববিজ্ঞানে এন্টিবায়োটিক রেসিসট্যান্স জিন ডিএনএ মেনিপুলেট করতে ব্যবহৃত হয়। মিউটেশনকে বারবার ব্যবহার করে নতুন প্রোটিন যেমনঃ উৎসেচক অথবা এন্টিবিডিতে বিবর্তন ঘটানো যায়। এ প্রক্রিয়াকে বলা হয় দিক নির্দেশক বিবর্তন।
মুজাহিদুল ইসলাম সেলিম
মুজাহিদুল ইসলাম সেলিম বাংলাদেশের কমিউনিস্ট পার্টির (সিপিবি) সভাপতি। তিনি স্বাধীনোত্তর বাংলাদেশে ঢাকা বিশ্ববিদ্যালয় কেন্দ্রীয় ছাত্র সংসদ (ডাকসু) এর প্রথম সহ সভাপতি (ভিপি) নির্বাচিত হয়েছিলেন।
মুজাহিদুল ইসলাম সেলিমের জন্ম ১৯৪৮ সালের ১৬ এপ্রিল ঢাকার অদূরে সাভারে। বাবা মোসলেহ উদ্দিন খান ছিলেন সরকারি কর্মকর্তা আর মা উম্মে হানী খানম ছিলেন নারীনেত্রী ও সমাজসেবক। স্কুল জীবনে স্কাউটসহ নানাবিধ সামাজিক কর্মকাণ্ডে যুক্ত ছিলেন। স্কুলছাত্র থাকাকালীন ১৯৬৬ সালে আউযুব খানের বিরুদ্ধে মিছিল করতে গিয়ে সেলিম কারাবরণ করেন। কলেজে পা দিয়েই সক্রিয়ভাবে জড়িয়ে পড়েন বামপন্থী ছাত্র আন্দোলন ও রাজনীতিতে। এ সময় তিনি গোপনে কমিউনিস্ট পার্টির সঙ্গেও যুক্ত হন। তিনি বাংলাদেশ ছাত্র ইউনিয়নের কেন্দ্রীয় কমিটির সাধারণ সম্পাদক ও সভাপতি ছিলেন। সেলিম স্বাধীনতাত্তোর বাংলাদেশে ঢাকা বিশ্ববিদ্যালয় কেন্দ্রীয় ছাত্র সংসদের (ডাকসু) প্রথম সহ-সভাপতি (ভিপি) নির্বাচিত হন। ঢাকা বিশ্ববিদ্যালয় থেকে অর্থনীতিতে অনার্স ও মাস্টার্স করেন।
মুক্তিযুদ্ধে ন্যাপ-কমিউনিস্ট পার্টি-ছাত্র ইউনিয়ন যৌথ গেরিলা বাহিনীর কমান্ডার হিসাবে দায়িত্ব পালন করেন।
ছাত্র জীবন শেষে সেলিম পার্টি-জীবনকে বেছে নিয়ে গ্রামে গ্রামে ঘুরে ক্ষেতমজুরদের সংগঠিত করার কাজে মনোযোগ দেন। তিনি বাংলাদেশ ক্ষেতমজুর সমিতির প্রতিষ্ঠাতা সাধারণ সম্পাদক ও পরে সভাপতি হিসেবে দায়িত্ব পালন করেন। বিগত শতাব্দীর নব্বইয়ের দশকে শুরুর দিক থেকে সেলিম বাংলাদেশের কমিউনিস্ট পার্টি-সিপিবি’র সাধারণ সম্পাদক হিসেবে দায়িত্ব পালন করেছেন। পরে ২০১২ সালে পার্টির দশম কংগ্রেসে সভাপতি নির্বাচিত হন। রাজনৈতিক কারণে প্রায় আট বছর কারাবরণ ও আত্মগোপনে ছিলেন এই নেতা।
ব্যক্তিগত জীবনে সেলিম এক মেয়ে ও এক ছেলে সন্তানের জনক।
‘রাজনীতির নানা প্রসঙ্গ’, ‘মার্কসবাদ একটি চিরায়ত দর্শন’, ‘বিকল্পের কোনো বিকল্প নেই’সহ বিভিন্ন গ্রন্থের প্রণেতা। এছাড়া রাজনীতির ফাঁকে ফাঁকে তিনি বিভিন্ন পত্রিকায় কলামও লিখছেন।
নিউ ইয়র্ক
নিউ ইয়র্ক বলতে বোঝাতে পারে:
ঝারসুগুড়া বিমানবন্দর
ঝারগুড়া বিমানবন্দর (আইএটিএ: জেআরজি, আইসিএও: ভিইজেএইচ) ভারতের পশ্চিম ওড়িশার ঝারসুগুড়া শহর থেকে ৫ কিলোমিটার উত্তর-পূর্বাঞ্চলে অবস্থিত। এই বিমানবন্দর থেকে ব্রিটিশ বিমানবাহিনী দ্বিতীয় বিশ্বযুদ্ধের সময় আরএএফ ও অন্যান্য সহযোগী বাহিনীর দ্বারা সুভাষচন্দ্র বসু নেতৃত্বাধীন ভারতীয় স্বাধীনতা যুদ্ধের বিরুদ্ধে যুদ্ধ করে। ভারত ব্রিটিশদের থেকে স্বাধীনতা লাভের পর, বিমানবন্দরটি পরিত্যক্ত হয়। এয়ার ওড়িশা ২ নভেম্বর ২০১২ সালে ঝারসুগুড়া বিমানবন্দর থেকে রৌরকেলা বিমানবন্দর ও ভুবনেশ্বর বিমানবন্দরের মধ্যে অনির্দিষ্ট বাণিজ্যিক উড়ান চালু করেছে। ২০১৮ সালের ৪ মে, বেসামরিক বিমান পরিবহনের প্রধান ঝারসুগুড়া বিমানবন্দরকে ভুবনেশ্বরের বিজু পট্টনায়েক বিমানবন্দরের পর ওড়িশার দ্বিতীয় সক্রিয় বিমানবন্দর হিসাবে নির্মাণের অনুমতি দিয়েছে।
বিমানবন্দরটি ৯০৯.২২ একর জমির মধ্যে বিস্তৃত। রাজ্য সরকার ₹৫০ কোটি টাকার অনুমোদন করে ₹১৭৫ কোটি টাকার বিমানবন্দর উন্নয়ন প্রকল্প চালু করতে জুলাই ২০১৩ ভারতীয় বিমানবন্দর কর্তৃপক্ষের (এএআই) সঙ্গে যৌথভাবে। এটি একটি পূর্ণাঙ্গ বিমানবন্দরে রূপান্তরীত করতে অতিরিক্ত ২৭৫.৭৫ একর প্রয়োজন। একটি ৫,৫০০ বর্গমিটার নতুন টার্মিনাল বিল্ডিং এবং এয়ার ট্রাফিক কন্ট্রোল (এটিসি) টাওয়ার নির্মাণ করা হবে।
৩০ জুলাই ২০১৪ সালে তারিখে, ওড়িশা সরকার রাজ্যের দ্বিতীয় বিমানবন্দর হিসাবে ঝারসুগুড়া বিমানবন্দরের উন্নয়নের জন্য ভারতের বিমানবন্দর কর্তৃপক্ষের সঙ্গে একটি সমঝোতা স্মারক (এমওইউ) স্বাক্ষর করে।